钦定古今图书集成/明伦汇编/闺媛典/第130卷 > 沈氏女
## 钦定古今图书集成/明伦汇编/闺媛典/第130卷 > 沈氏女

按《长洲县志》：“沈氏女，许字罗雄州守张哲子应奎，未
婚而奎死。讣闻女哭之恸，谓侍婢曰：‘吾死尸当归张。
婢讶其言，然不为意也。一日，瞷婢出，闭户自缢，婢还
救，得不死。未几，有妪至，与其母语，窃听之，知有他约，
遂引刀断发割右耳，矢志不移。及奎葬，谓父母曰：‘不
获事其生，宜送其死’’。”即衰绖庐墓所，见窀窆止一穴，
命为穴。其旁祔之曰：“吾终归于是。”年六十八卒。郡守
以闻于上，表之。